cometadata/datacite-titles-descriptions-related-identifiers huggingface dataset:
DOI: 10.14457/tu.the.2020.1402
title: ปัจจัยที่ส่งผลต่อความสำเร็จในการพัฒนาระบบการให้บริการหนังสือรับรองราคาประเมินคัดถ่ายรับรองสำเนาเอกสารผ่านระบบอิเล็กทรอนิกส์ (e-Certificate) ของกรมที่ดิน

description: กรมที่ดินมีหน้าจัดทำภารกิจของกิจของรัฐในการให้บริการแก่ประชาชนเกี่ยวกับการจดทะเบียนสิทธิและนิติกรรม ที่ผ่านมากรมที่ดินได้มุ่งมั่นพัฒนาระบบการบริหารงานบริการแบบออนไลน์ให้มีความเจริญด้วยการนำเทคโนโลยีที่ทันสมัยมารองรับการให้บริการแก่ประชาชน การลดขั้นตอนการปฏิบัติงาน การพัฒนาศักยภาพบุคลากรให้มีความรู้ความสามารถเพิ่มประสิทธิภาพและประสิทธิผลในการให้บริการ แต่ประชาชนกลับไม่พึงพอใจต่อการให้บริการกรมที่ดิน ระบบการให้บริการที่ล่าช้า ไม่สะดวก มีความยุ่งยากซับซ้อน เข้าถึงยาก ไม่ตอบสนองความต้องการของประชาชน ผู้วิจัยเห็นว่าในการให้บริการแก่ประชานั้นมีความจำเป็นที่จะต้องนำเทคโนโลยีเข้ามาใช้ในการปรับเปลี่ยนองค์การให้ทันต่อกระแสการเปลี่ยนแปลงทางเทคโนโลยีเพื่อแก้ไขปัญหาที่เกิดขึ้นนั้นด้วยการปรับเปลี่ยนรูปแบบการทำงานของกรมที่ดินที่เป็นปัญหามาตั้งแต่อดีตจนถึงปัจจุบันและยังฝั่งรากลึกลงไปถึงขั้นเป็นวัฒนธรรมองค์การ โดยปัจจุบันหลายองค์การได้นำระบบการให้บริการแบบออนไลน์ (e-Service) เข้ามาใช้ในการให้บริการ ระบบการให้บริการแบบ e-Certificate นับเป็นเครื่องมือสำคัญที่ช่วยยกระดับการให้บริการแก่ประชาชนให้อยู่ในรูปแบบ User Friendly สามารถเข้าถึงง่าย สะดวก รวดเร็ว และประหยัดค่าใช้จ่ายในการเดินทางมาติดต่อราชการ สอดคล้องกับหลักธรรมาภิบาลการปกครองที่เน้นความมีประสิทธิภาพ ประสิทธิผล โปร่งใส และสามารถตรวจสอบได้ เพื่อสร้างความเชื่อมันในการให้บริการแก่ประชาชนอีกด้วย ดังนั้น ผู้วิจัยเห็นว่ากรมที่ดินควรนำแนวคิดการพัฒนาระบบการให้บริการประชาชนด้วยระบบอิเล็กทรอนิกส์เข้ามาใช้ในกระบวนการทำงาน เพื่อยกระดับการให้บริการขององค์การ อันจะเป็นการอำนวยความสะดวกให้แก่ประชาชนสามารถเข้าถึงงานบริการภาครัฐได้ทุกที่ ทุกเวลา และลดภาระค่าใช้จ่ายในการเดินทางไปติดต่อ ผู้วิจัยจึงต้องการศึกษาปัจจัยที่ส่งผลต่อความสำเร็จในการพัฒนาระบบการให้บริการหนังสือรับรองราคาประเมิน คัดถ่ายรับรองสำเนาเอกสารผ่านระบบอิเล็กทรอนิกส์ (e-Certificate) ของกรมที่ดินงานวิจัยฉบับนี้เป็นงานวิจัยเชิงปริมาณ โดยผู้วิจัยได้ทำการเก็บรวบรวมข้อมูลจากแบบสอบถามจำนวน 2 ชุด ประกอบด้วย แบบสอบถาม ก ใช้เก็บข้อมูลจากผู้ตอบแบบสอบซึ่งเป็นบุคลากรที่ปฏิบัติงานในกรมที่ดิน และแบบสอบถาม ข ใช้เก็บข้อมูลจากกลุ่มผู้ใช้บริการคัดถ่ายรับรองสำเนาเอกสาร และหนังสือรับรองราคาประเมินที่ดิน ณ สำนักงานที่ดินกรุงเทพมหานครในช่วงเดือนพฤษภาคม 2564ผลการวิจัยพบว่าปัจจัยด้านโครงการเกี่ยวกับลักษณะของโครงการที่มีความคล่องตัวและตอบสนองความต้องการของผู้รับบริการ เป็นปัจจัยที่ส่งผลต่อความสำเร็จในการนำระบบการให้บริการหนังสือรับรองราคาประเมิน คัดถ่ายสำเนาเอกสารแบบอิเล็กทรอนิกส์มาใช้ในกรมที่ดินมากที่สุด และจากผลการวิจัยของประชาชนผู้มาใช้บริการ พบว่า ปัจจัยด้านกระบวนการหรือขั้นตอนการให้บริการมีความสัมพันธ์กับความเชื่อมั่นในการให้บริการสูงสุด ดังนั้น ผู้บริหารระดับสูงขององค์การสามารถผลนำผลการวิจัยนี้ไปประยุกต์ใช้งานเพื่อให้การปรับใช้แนวคิดการพัฒนาระบบ e-Certificate ในกรมที่ดินให้ประสบความสำเร็จ ตลอดจนพัฒนาเครื่องมือเทคโนโลยีที่ใช้ในการดำเนินงานให้เหมาะสมกับงานของกรมที่ดิน
DOI: 10.21233/7cby-hn74
title: Flints Pond diatom bottom sample dataset

description: Raw data for the Flints Pond diatom bottom sample dataset obtained from the Neotoma Paleoecology Database.
DOI: 10.14457/tu.the.2020.1403
title: การนำนโยบายด้านการป้องกันและปราบปรามการค้าประเวณีไปปฏิบัติของกรมกิจการสตรีและสถาบันครอบครัว

description: การศึกษาเรื่อง “การนำนโยบายด้านการป้องกันและปราบปรามการค้าประเวณีไปปฏิบัติ ของกรมกิจการสตรีและสถาบันครอบครัว” มีความมุ่งหมายที่จะศึกษาวิเคราะห์การนำนโยบายของรัฐ เกี่ยวกับการป้องกันและปราบปรามการค้าประเวณีตามพระราชบัญญัติป้องกันและปราบปรามการค้าประเวณี พ.ศ.2539 ไปปฏิบัติ ภายใต้การดำเนินงานของกรมกิจการสตรีและสถาบันครอบครัว โดยศึกษาถึงปัจจัยใดบ้างที่มีผลต่อความสำเร็จหรือความล้มเหลวในการนำนโยบายไปปฏิบัติ เพื่อนำไปสู่ข้อเสนอแนะแนวทางในการแก้ไขปัญหา โดยใช้วิธีการศึกษาวิจัยเชิงคุณภาพเก็บรวบรวมข้อมูลจากการศึกษาวิจัยเชิงเอกสาร และการศึกษาจากการสัมภาษณ์เชิงลึก จากผู้บริหารหน่วยงานและบุคลากรของหน่วยปฏิบัติและผู้มีส่วนเกี่ยวข้องจำนวน 8 ท่าน โดยอาศัยกรอบการศึกษาเป็นแนวทางและพรรณนาให้ได้ข้อสรุปเพื่อตอบคำถามของการศึกษาจากการศึกษาพบว่า การนำนโยบายด้านการป้องกันและปราบปรามการค้าประเวณีไปปฏิบัติ ของกรมกิจการสตรีและสถาบันครอบครัว ยังไม่มีประสิทธิภาพและประสิทธิผลเท่าที่ควร โดยมีปัจจัยที่มีส่งผลให้การนำนโยบายไปปฏิบัติสู่ความล้มเหลว ดังนี้ 1) ปัจจัยทางด้านเนื้อหาสาระของนโยบาย กล่าวคือ นโยบายมีลักษณะมีความยุ่งยากและซับซ้อน มีผลประโยชน์เฉพาะเจาะจงต่อบุคคลเฉพาะกลุ่มไม่มุ่งเน้นประโยชน์ต่อประชาชนโดยรวม นโยบายหวังผลในระยะยาว ใช้เวลานาน ไม่ทันต่อสถานการณ์เปลี่ยนแปลง นโยบายนำไปสู่การเปลี่ยนแปลงพฤติกรรมและทัศนคติของคนให้ออกจากอาชีพค้าประเวณีโดยใช้การฝึกทักษะอาชีพ นอกจากนี้นโยบายขาดความชัดเจนในแนวทางปฏิบัติและขาดความจริงจังในการดำเนินการ 2) ปัจจัยทางด้านสภาพแวดล้อมของนโยบาย ประกอบไปด้วย ปัจจัยภายในของหน่วยงานระดับปฏิบัติ ด้านบุคลากร และงบประมาณ ปัจจัยภายนอกต่อการปฏิบัติตามนโยบาย ด้านการสนับสนุนของหน่วยปฏิบัติที่เกี่ยวข้อง และสภาวะทางด้านเศรษฐกิจ สังคม และการเมืองผู้วิจัยได้วิเคราะห์และมีข้อเสนอแนะในการขับเคลื่อนงานของกรมกิจการสตรีและสถาบันครอบครัว ดังนี้ 1) จัดสรรงบประมาณโครงการพัฒนาและขับเคลื่อนระบบงานด้านการป้องกันและแก้ไขปัญหาการค้าประเวณีให้เพียงพอ เพื่อป้องกันแก้ไขการค้าประเวณี 2) พัฒนาบุคลากรให้มีความรู้ความเข้าใจการนำนโยบายไปปฏิบัติ และเสริมแรงจูงใจทางบวกเป็นกระตุ้นให้เกิดการทำงานอย่างมีประสิทธิภาพมากขึ้น 3) ปรับปรุงมาตรการด้านการป้องกันหรือการคุ้มครองให้ตอบสนองต่อของสภาพสังคมที่เปลี่ยนแปลงไป 4) จัดตั้งศูนย์ให้คำปรึกษาสำหรับผู้ค้าประเวณี เพื่อวางแผนชีวิตและการเงิน แผนการเปลี่ยนอาชีพ แหล่งสนับสนุนทุน เตรียมพร้อมก่อนออกจากอาชีพ นอกจากนี้ผู้วิจัยยังมีข้อเสนอแนะเชิงนโยบาย ดังนี้ 1) ให้คณะกรรมการคุ้มครองและพัฒนาอาชีพที่จัดทำแผนปฏิบัติการโดยบูรณาการร่วมกับหน่วยงานภาครัฐที่เกี่ยวข้อง และกำหนดนโยบายการป้องกันและปราบปรามการค้าประเวณีเป็นวาระแห่งชาติ 2) ควรแก้ไขชื่อ “คณะกรรมการคุ้มครองและพัฒนาอาชีพ” เป็น “คณะกรรมการป้องกันและปราบปรามการค้าประเวณี” เพื่อให้เกิดความเข้าใจที่ชัดเจน สอดคล้องกับชื่อพระราชบัญญัติป้องกันและปราบปรามการค้าประเวณี 3) ยึดทรัพย์จากผู้แสวงหาประโยชน์จากการค้าประเวณี มาจัดตั้งกองทุนสนับสนุนการประกอบอาชีพของผู้ค้าประเวณี 4) การรับฟังความคิดเห็นในการปรับแก้พระราชบัญญัติป้องกันและปราบปรามการค้าประเวณี พ.ศ. 2539 ควรเปิดโอกาสให้ประชาชนในสังคม รวมถึงผู้มีส่วนได้ส่วนเสียได้มีโอกาสมีส่วนร่วมอย่างแท้จริง
DOI: 10.14457/tu.the.2020.1404
title: คุณภาพการบริการกับความเชื่อมั่นในการยื่นแบบชำระภาษีทางออนไลน์ของนิติบุคคลขนาดเล็กภายในเขตกรุงเทพมหานคร

description: การศึกษาเรื่องคุณภาพการบริการกับความเชื่อมั่นในการยื่นแบบชำระภาษีทางออนไลน์ของนิติบุคคลขนาดเล็กภายในเขตกรุงเทพมหานคร มีวัตถุประสงค์เพื่อศึกษา 1. ปัจจัยคุณภาพบริการที่ส่งผลต่อความสำเร็จ (Success Factors) ในการให้บริการกับความเชื่อมั่นในยื่นแบบชำระภาษีทางออนไลน์ (e-Filing) ของนิติบุคคลขนาดเล็กภายในเขตกรุงเทพมหานคร 2. ปัญหาและอุปสรรค 3. เสนอแนะแนวทางการปฏิบัติที่จะส่งผลต่อความสำเร็จในการให้บริการกับความเชื่อมั่นยื่นแบบชำระภาษีทางออนไลน์ (e-Filing) ของนิติบุคคลขนาดเล็กภายในเขตกรุงเทพมหานคร เพื่อแก้ไขปัญหาการให้บริการยื่นแบบชำระภาษีทางออนไลน์ (e-Filing) ของกรมสรรพากรผู้ศึกษาใช้กลุ่มตัวอย่างที่ใช้ในการศึกษานี้ คือ ผู้ประกอบการที่เป็นนิติบุคคลขนาดเล็กภายในเขตกรุงเทพมหานคร จำนวน 590 ราย เนื่องจากทราบจำนวนประชากรทั้งหมดได้จึงคำนวณขนาดตัวอย่างโดยใช้วิธีคำนวณกรณีทราบจำนวนประชากรที่แน่นอน ใช้การสุ่มตัวอย่างแบบไม่ใช้ความน่าจะเป็น และการสุ่มกลุ่มตัวอย่างโดยใช้ความสะดวกตามจำนวนกลุ่มตัวอย่างที่คำนวณได้ โดยใช้แบบสอบถามเป็นเครื่องมือในการเก็บข้อมูล และสถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน ค่า t-test ค่า F-test (One Way ANOVA) วิเคราะห์สหสัมพันธ์ และวิเคราะห์การถดถอยพหูคูณ กำหนดระดับนัยสำคัญทางสถิติที่ระดับ 0.05ผลการวิจับพบว่า ผู้ประกอบการที่มีรูปแบบองค์กรธุรกิจแตกต่างกัน มีความเชื่อมั่นในการยื่นแบบชำระภาษีทางออนไลน์ของนิติบุคคลขนาดเล็กภายในเขตกรุงเทพมหานคร ด้านการยินดีให้ความคิดเห็นเพื่อนำมาพัฒนาหลังการยื่นแบบชำระภาษีทางออนไลน์ แตกต่างกัน ส่วนคุณภาพบริการ ได้แก่ ความน่าเชื่อถือ (Credibility) และการสื่อสาร (Communication) มีความสัมพันธ์กับความเชื่อมั่นในการยื่นแบบชำระภาษีทางออนไลน์ของนิติบุคคลขนาดเล็กภายในเขตกรุงเทพมหานคร และผู้ประกอบการที่มีความเห็นต่อคุณภาพบริการ ด้านการสื่อสาร (Communication) ความน่าเชื่อถือ (Credibility) มีความสัมพันธ์อยู่ในระดับปานกลาง ส่วนการเข้าถึงบริการ (Access) ความเชื่อถือได้ (Reliability) และความมั่นคง (Security) มีความสัมพันธ์กับความเชื่อมั่นในการยื่นแบบชำระภาษีทางออนไลน์ของนิติบุคคลขนาดเล็กภายในเขตกรุงเทพมหานคร มีความสัมพันธ์อยู่ในระดับต่ำข้อเสนอแนะจากการศึกษานี้เป็นเพียงส่วนหนึ่งที่ผู้ศึกษาได้แสดงความเห็นจากที่ได้รับข้อมูลจากผลการวิจัยและผลการวิจัยสามารถนำไปช่วยเพิ่มพูนองค์ความรู้สำหรับผู้ที่สนใจในคุณภาพบริการกับความเชื่อมั่นในการยื่นแบบชำระภาษีทางออนไลน์ของนิติบุคคลขนาดเล็กภายในเขตกรุงเทพมหานคร โดยเฉพาะในส่วนของปัจจัยคุณภาพที่ส่งผลต่อความสำเร็จ และแนวทางการแก้ไขปัญหาและอุปสรรคต่าง ๆ เพื่อสร้างความเชื่อมั่นให้ทั้งผู้ให้บริการและผู้รับบริการ และเพิ่มประสิทธิภาพและประสิทธิผลในการให้บริการยื่นแบบชำระภาษีทางออนไลน์ (e-Filing) ของนิติบุคคลขนาดเล็กภายในเขตกรุงเทพมหานคร
DOI: 10.21233/f39g-9z78
title: Giesbeekse broek pollen dataset

description: Raw data for the Giesbeekse broek pollen dataset obtained from the Neotoma Paleoecology Database.
DOI: 10.21233/cd4k-em35
title: Groton diatom bottom sample dataset

description: Raw data for the Groton diatom bottom sample dataset obtained from the Neotoma Paleoecology Database.
DOI: 10.14457/tu.the.2020.1406
title: ปัจจัยที่ส่งผลต่อการโอนย้ายของข้าราชการองค์กรปกครองส่วนท้องถิ่นจังหวัดนครปฐม

description: การศึกษาเรื่อง ปัจจัยที่ส่งผลต่อการโอนย้ายของข้าราชการองค์กรปกครองส่วนท้องถิ่น จังหวัดนครปฐม มีวัตถุประสงค์ 1) เพื่อศึกษาปัจจัยที่ส่งผลต่อการโอนย้ายของข้าราชการองค์กรปกครองส่วนท้องถิ่น จังหวัดนครปฐม 2) เพื่อศึกษาแนวโน้มในการตัดสินใจโอนย้ายของข้าราชการองค์กรปกครองส่วนท้องถิ่น จังหวัดนครปฐม ว่ามีแนวโน้มมากน้อยเพียงใดในการตัดสินใจโอนย้าย 3) เพื่อเสนอแนะแนวทางและมาตรการในการแก้ไขปัญหาการโอนย้ายของข้าราชการองค์กรปกครองส่วนท้องถิ่น จังหวัดนครปฐม การศึกษาครั้งนี้ใช้รูปแบบการวิจัยแบบผสม กลุ่มตัวอย่างที่ใช้ในการวิจัย คือ ข้าราชการระดับปฏิบัติการและชำนาญการ ที่ปฏิบัติราชการในองค์กรปกครองส่วนท้องถิ่น จังหวัดนครปฐม โดยใช้วิธีการเก็บข้อมูลจากข้าราชการที่โอนย้ายไปแล้ว ด้วยวิธีการสัมภาษณ์รายบุคคล และเก็บข้อมูลจากข้าราชการที่ปฏิบัติงานอยู่ในปัจจุบัน โดยการใช้แบบสอบถามผลการศึกษาพบว่า อัตราการโอนย้ายของข้าราชการองค์กรปกครองส่วนท้องถิ่น จังหวัดนครปฐม ในปัจจุบันมีจำนวนมากและมีความต่อเนื่องทุกปี ปัญหาการโอนย้ายจึงเป็นปัญหาเร่งด่วนที่องค์กรปกครองส่วนท้องถิ่นแต่ละแห่งควรให้ความสำคัญ ซึ่งแนวโน้มในการตัดสินใจโอนย้ายของข้าราชการอยู่ในระดับต่ำค่อนข้างสูง จากการสำรวจปัจจัยที่ส่งผลต่อการโอนย้ายของข้าราชการ จำนวน 120 คน สามารถเรียงลำดับความสำคัญของปัจจัยที่ส่งผลต่อการโอนย้ายได้ดังนี้ การจ่ายค่าตอบแทน, ความผูกพันต่อองค์การ, ลักษณะงานที่ได้รับมอบหมาย, ด้านบรรยากาศในการทำงานและความสัมพันธ์กับเพื่อนร่วมงาน, ความอิสระในการทำงาน, ด้านหัวหน้างานและผู้บังคับบัญชา และความก้าวหน้าในสายอาชีพ แสดงให้เห็นว่าข้าราชการองค์กรปกครองส่วนท้องถิ่น จังหวัดนครปฐม มีความพร้อมที่จะโอนย้ายอยู่เสมอหากมีโอกาสจากผลการศึกษาในครั้งนี้ องค์กรปกครองส่วนท้องถิ่นแต่ละแห่ง ในจังหวัดนครปฐม สามารถนำผลการศึกษามาปรับใช้ในการกำหนดนโยบาย แนวทาง รวมถึงนำไปปรับใช้ในการจัดทำแผนพัฒนาบุคลากร เพื่อให้องค์การสามารถธำรงรักษาบุคลากรให้ปฏิบัติงานกับองค์การในระยะยาวได้อย่างมีความสุข นำไปสู่การลดอัตราการโอนย้ายของข้าราชการองค์กรปกครองส่วนท้องถิ่น จังหวัดนครปฐม ได้อย่างต่อเนื่องและเป็นรูปธรรม
DOI: 10.14457/tu.the.2020.1407
title: แนวทางการพัฒนางานสืบสวนของกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภค

description: การวิจัยครั้งนี้ มีวัตถุประสงค์เพื่อ (1) ศึกษาระดับปัจจัยที่มีผลต่อประสิทธิผลงานสืบสวน กองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภค (2) เรียงลำดับความสำคัญของปัจจัยที่มีความสัมพันธ์กับประสิทธิผลงานสืบสวน กองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภค (3) ศึกษาแนวทางการนำปัจจัยที่มีผลไปสู่การพัฒนางานสืบสวนของกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภค ประชากรที่ใช้ในการศึกษา คือ เจ้าหน้าที่ฝ่ายสืบสวนของกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภค จำนวน 56 นาย และเก็บข้อมูลเชิงคุณภาพโดยการสัมภาษณ์เชิงลึกผู้ให้ข้อมูลสำคัญ คือ ผู้บังคับบัญชาตามลำดับชั้น 2 นาย และเจ้าหน้าที่ฝ่ายปราบปรามของสำนักงานคณะกรรมการอาหารและยาระดับหัวหน้า 1 คน สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐานและค่า สัมประสิทธิ์สหสัมพันธ์ผลการวิจัย พบว่า ผู้ตอบแบบสอบถามส่วนมากเป็นเพศชาย มีอายุ 31-40ปี มีระดับการศึกษาสูงสุดระดับปริญญาตรี มีอายุราชการ16 ปี ขึ้นไป มีตำแหน่งงานผู้บังคับหมู่และมีรายได้เฉลี่ยต่อเดือน 30,001 บาทขึ้นไป นโยบายและการบริหารงานของผู้บังคับบัญชาโดยภาพรวมอยู่ในระดับมาก เมื่อจำแนกเป็นรายด้าน พบว่า ด้านที่มีค่าเฉลี่ยสูงสุดลำดับแรกคือ ด้านวิสัยทัศน์ และด้านการบริหารงาน ตามลำดับ บรรยากาศองค์การในภาพรวมอยู่ในระดับมาก เมื่อจำแนกเป็นรายด้าน พบว่า ด้านที่มีค่าเฉลี่ยสูงสุดลำดับแรกคือ ด้านความรับผิดชอบ รองลงมา คือ ด้านการสนับสนุน และลำดับสุดท้ายคือ ด้านโครงสร้างองค์การ ตามลำดับ สมรรถนะส่วนบุคคล โดยภาพรวมอยู่ในระดับมาก เมื่อจำแนกเป็นรายด้าน พบว่า ด้านที่มีค่าเฉลี่ยสูงสุดลำดับแรกคือ ด้านความรู้พื้นฐานในเรื่องการสืบสวน รองลงมา คือ ด้านความสามารถในการแก้ปัญหาอย่างเป็นระบบ ด้านขวัญกำลังใจในการปฏิบัติงาน และด้านแรงจูงใจในการปฏิบัติงานตามลำดับ และระดับประสิทธิผลงานสืบสวนของกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภคโดยภาพรวมอยู่ในระดับมาก เมื่อจำแนกเป็นรายด้าน พบว่า ด้านที่มีค่าเฉลี่ยสูงสุดลำดับแรก คือ ด้านความพึงพอใจ รองลงมา คือ ด้านการทำงานเต็มความสามารถและลำดับสุดท้ายคือ ด้านการบรรลุเป้าหมาย ตามลำดับ การทดสอบสมมติฐานพบว่า นโยบายและการบริหารงานของผู้บังคับบัญชา ด้านการบริหารงานมีความสัมพันธ์กับประสิทธิผลงานสืบสวนของกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภคอย่างมีนัยสำคัญทางสถิติที่ระดับ 0.05 โดยมีค่าสัมประสิทธิ์สหสัมพันธ์ (r) ระดับสูง คือ .761 บรรยากาศองค์การด้านโครงสร้างองค์การ ด้านความรับผิดชอบและด้านการสนับสนุน ไม่มีความสัมพันธ์ประสิทธิผลงานสืบสวนของกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภค และสมรรถนะส่วนบุคคล ด้านความรู้พื้นฐานในเรื่องการสืบสวนและด้านความสามารถในการแก้ปัญหาอย่างเป็นระบบมีความสัมพันธ์กับประสิทธิผลงานสืบสวนของกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภคอย่างมีนัยสำคัญทางสถิติที่ระดับ 0.05 โดยมีค่าสัมประสิทธิ์สหสัมพันธ์ (r) ระดับสูง คือ .706 และ.715 ตามลำดับ
DOI: 10.21233/yb8r-jg86
title: Schipluiden-Zuidkade pollen dataset

description: Raw data for the Schipluiden-Zuidkade pollen dataset obtained from the Neotoma Paleoecology Database.
DOI: 10.14457/tu.the.2020.1408
title: การศึกษาปัจจัยที่มีผลต่อพฤติกรรมการออมของนายทหารประทวน กองพลทหารราบที่ 9 ผ่านกิจการออมทรัพย์ข้าราชการกองทัพบก (อทบ.)

description: การศึกษาปัจจัยที่มีผลต่อพฤติกรรมการออมของนายทหารประทวน กองพลทหารราบที่ 9 ผ่านกิจการออมทรัพย์ข้าราชการกองทัพบก (อทบ.) มีวัตถุประสงค์ 1) เพื่อศึกษารูปแบบและลักษณะการออม ตลอดจนพฤติกรรมในการออมของนายทหารประทวน กองพลทหารราบที่ 9 2) เพื่อศึกษาระดับการรับรู้ของนายทหารประทวน กองพลทหารราบที่ 9 เกี่ยวกับสิทธิประโยชน์ และผลตอบแทนจากการออม ซึ่งเป็นสวัสดิการของกำลังพลกองทัพบก 3) เพื่อศึกษาปัจจัยที่มีผลต่อการออมของ นายทหารประทวน กองพลทหารราบที่ 9 ผ่านกิจการออมทรัพย์ข้าราชการกองทัพบก (อทบ.) ในการศึกษาครั้งนี้ใช้รูปแบบการวิจัยเชิงคุณภาพ โดยมีกลุ่มตัวอย่างและผู้ให้ข้อมูลสำคัญ รวมจำนวน 20 นาย ประกอบด้วย นายทหารประทวน กองพลทหารราบที่ 9 จำนวน 10 นาย และผู้ให้ข้อมูลสำคัญ จำนวน 10 นาย โดยใช้การสัมภาษณ์เชิงลึกพร้อมจดบันทึกในการเก็บรวบรวมข้อมูลในการศึกษาผลการศึกษาพบว่า นายทหารประทวน กองพลทหาราบที่ 9 ส่วนใหญ่ออมเงินผ่านหน่วยงาน เช่น การออมเงินกับกองทุนบำเหน็จบำนาญข้าราชการ (กบข.) การออมเงินผ่านกิจการออมทรัพย์ข้าราชการกองทัพบก (อทบ.) และสหกรณ์ออมทรัพย์ของหน่วย รองลงมา คือ การเปิดบัญชีเงินฝากกับธนาคาร และเก็บเงินสดไว้ในกระปุกออมสิน โดยมีการรับรู้ข่าวสารเกี่ยวกับผลตอบแทนและสิทธิประโยชน์ในการออมเงินผ่านกิจการออมทรัพย์ข้าราชการกองทัพบก (อทบ.) จากเจ้าหน้าที่ที่เกี่ยวข้อง และฝ่ายอำนวยการของหน่วย รวมทั้งการประชาสัมพันธ์ปีละครั้ง ซึ่งทราบดีว่า จะได้รับดอกเบี้ยเงินฝากสูงกว่าธนาคาร และจะได้รับเงินทั้งหมดนั้นเมื่อเกษียณอายุราชการสำหรับปัจจัยที่มีผลต่อพฤติกรรมการออมเงินผ่านกิจการออมทรัพย์ข้าราชการกองทัพบก (อทบ.) นั้น ประกอบไปด้วย 1) ปัจจัยส่วนบุคคล ได้แก่ สถานภาพ ระดับการศึกษา และจำนวนผู้พึ่งพิง 2) ปัจจัยทางด้านเศรษฐกิจ ได้แก่ รายได้ ค่าใช้จ่าย และจำนวนหนี้สิน และ 3) ปัจจัยทางด้านองค์กร ได้แก่ อัตราดอกเบี้ยเงินฝาก อัตราดอกเบี้ยเงินกู้ และเงื่อนไขระยะเวลาในการออมเงิน จากการศึกษาทำให้สามารถสรุปข้อเสนอแนะได้ 2 แนวทาง ดังนี้ 1) แนวทางในการเพิ่มรายได้ให้แก่กำลังพล เช่น ควรจัดให้มีตลาดนัดและตลาดออนไลน์เพื่อขายของภายในหน่วย โดยสงวนสิทธิเฉพาะกำลังพลและครอบครัวภายในหน่วยเท่านั้น มีการอบรมแนะแนวอาชีพที่สอดคล้องกับความต้องการของตลาด มีโครงการทางเลือกที่เกี่ยวกับการออมที่ตอบสนองความต้องการของกำลังพลอย่างแท้จริง รวมทั้งจัดให้มีโครงการแยกขยะเพื่อช่วยลดปริมาณขยะและสามารถนำขยะเหล่านั้นไปขายให้กับโรงงานรีไซเคิล และ 2) แนวทางในการลดค่าใช้จ่ายให้แก่กำลังพล เช่น รณรงค์ให้กำลังพลปลูกพืชผักสวนครัวและเลี้ยงไก่ไข่บริเวณพื้นที่ว่างภายในหน่วย เพื่อลดค่าใช้จ่ายในการประกอบอาหารในครัวเรือน รวมทั้งจัดรถโดยสารของหน่วยให้เพียงพอต่อความต้องการของบุตรหลานกำลังพลในการเดินทางไปกลับโรงเรียน เพื่อช่วยแบ่งเบาภาระของกำลังพล และจัดทำบัญชีรายรับรายจ่ายอย่างละเอียดอยู่เสมอ เพื่อให้เห็นว่าในแต่ละเดือนใช้จ่ายประเภทไหนมากที่สุด ซึ่งจะนำไปสู่การลดรายจ่ายที่ไม่จำเป็น ทำให้มีเงินเหลือออมในแต่ละเดือนนอกจากนี้ หน่วยควรทำข้อมูลที่มีเนื้อหาเกี่ยวกับประโยชน์และความสำคัญจากการออม ที่อ่านแล้วเข้าใจง่าย โดยประชาสัมพันธ์ผ่านทางสื่อโซเชียลต่างๆ ของหน่วย ซึ่งสามารถยกตัวอย่างจำนวนเงินที่เหมาะสมในการออม เพื่อให้กำลังพลเห็นภาพและเข้าใจง่ายขึ้น รวมทั้งมีการจัดอบรมให้ความรู้ในการวางแผนบริหารการเงินและออมเงินอย่างสม่ำเสมอ และแนะนำการลงทุนที่มีความเสี่ยงต่ำให้แก่กำลังพลเพื่อให้เงินที่ออมนั้นงอกเงย
DOI: 10.14457/tu.the.2020.1409
title: แนวทางการพัฒนากำลังพลสำนักงานปลัดกระทรวงกลาโหมภายใต้ระบบราชการ 4.0

description: การศึกษา เรื่อง “แนวทางการพัฒนากำลังพลสำนักงานปลัดกระทรวงกลาโหมภายใต้ระบบราชการ 4.0” มีวัตถุประสงค์เพื่อศึกษาผลกระทบเชิงบวกและเชิงลบต่อการพัฒนากำลังพลสำนักงานปลัดกระทรวงกลาโหม เพื่อเสริมสร้างสมรรถนะของกำลังพลสำนักงานปลัดกระทรวงกลาโหมให้มีประสิทธิภาพในการปฏิบัติงานดียิ่งขึ้น และเพื่อแสวงหาแนวทางในการพัฒนากำลังพลสำนักงานปลัดกระทรวงกลาโหมภายใต้ระบบราชการ 4.0การศึกษาวิจัยครั้งนี้เป็นการวิจัยเชิงปริมาณ โดยใช้วิธีการวิจัยแบบสอบถาม โดยกลุ่มตัวอย่าง คือ กำลังพลสำนักงานปลัดกระทรวงกลาโหม ในพื้นที่ศาลาว่าการกลาโหม โดยใช้สถิติในการวิเคราะห์ ได้แก่ สถิติเชิงพรรณนา ประกอบด้วย ค่าร้อยละ ค่าเฉลี่ย และส่วนเบี่ยงเบนมาตรฐาน และสถิติเชิงอนุมาน เพื่อทดสอบสมมติฐาน ผลการศึกษา พบว่า ปัจจัยที่ส่งผลกระทบต่อการพัฒนากำลังพลสำนักงานปลัด กระทรวงกลาโหมภายใต้ระบบราชการ 4.0 ดังนี้ 1) ปัจจัยสภาพแวดล้อมภายในองค์กรภาพรวม อยู่ในระดับมาก เมื่อพิจารณาเป็นรายด้าน พบว่า ด้านที่มีค่าเฉลี่ยสูงสุด คือ ด้านวิสัยทัศน์ พันธกิจ และองค์กร รองลงมา คือ ด้านโครงสร้างองค์กร และด้านที่มีค่าเฉลี่ยต่ำสุด คือ ด้านมาตรฐานค่านิยมการปฏิบัติงาน ตามลำดับ2) ปัจจัยสภาพแวดล้อมภายนอกองค์กรภาพรวม อยู่ในระดับปานกลาง เมื่อพิจารณาเป็นรายด้านพบว่าด้านที่มีค่าเฉลี่ยสูงสุด คือ ด้านเทคโนโลยี รองลงมา คือ ด้านเศรษฐกิจ และด้านที่มีค่าเฉลี่ยต่ำสุด คือ ด้านสังคม ตามลำดับ3) ปัจจัยระบบการทำงาน ภาพรวมอยู่ในระดับมาก เมื่อพิจารณาเป็นรายด้านพบว่าด้านที่มีค่าเฉลี่ยสูงสุด คือ ด้านแรงจูงใจในการทำงาน รองลงมา คือ ด้านระบบการพัฒนาบุคลากร และด้านที่มีค่าเฉลี่ยต่ำสุด คือ ด้านความก้าวหน้าในการทำงาน ตามลำดับ4) ความต้องการพัฒนาของกำลังพลสำนักงานปลัดกระทรวงกลาโหม ภาพรวมอยู่ในระดับมาก เมื่อพิจารณาเป็นรายด้านพบว่าด้านที่มีค่าเฉลี่ยสูงสุด คือ การสัมมนาวิชาการระหว่างหน่วยงาน เพื่อการปฏิบัติหน้าที่ร่วมกัน รองลงมา คือ การมีส่วนร่วมในการเสนอแนะหน่วยงานในการดำเนินกิจกรรมต่าง ๆ และด้านที่มีค่าเฉลี่ยต่ำสุด คือ การสับเปลี่ยนหมุนเวียนเพื่อให้เจ้าหน้าที่ที่เรียนรู้งานหลายด้าน ตามลำดับ
DOI: 10.21233/err5-mk05
title: Heart Lake diatom dataset

description: Raw data for the Heart Lake diatom dataset obtained from the Neotoma Paleoecology Database.
DOI: 10.21233/48ps-pw61
title: HU91-045-085TWC dinoflagellates dataset

description: Raw data for the HU91-045-085TWC dinoflagellates dataset obtained from the Neotoma Paleoecology Database.
DOI: 10.14457/tu.the.2020.1412
title: ประสิทธิผลการบริหารงบประมาณของเทศบาลนครนนทบุรี

description: การศึกษาประสิทธิผลการบริหารงบประมาณของเทศบาลนครนนทบุรี มีวัตถุประสงค์เพื่อศึกษาแนวทางการดำเนินงานและสภาพการณ์ในปัจจุบันของการนำแนวคิดการบริหารงบประมาณแบบมุ่งเน้นผลงานตามยุทธศาสตร์มาประยุกต์ใช้ในการบริหารงบประมาณของเทศบาลนครนนทบุรี และศึกษาประสิทธิผลการบริหารงบประมาณของเทศบาลนนทบุรี เป็นการศึกษาวิจัยเชิงคุณภาพ ใช้แบบสัมภาษณ์ชนิดกึ่งโครงสร้าง และใช้การศึกษาข้อมูลจากเอกสารเป็นเครื่องมือในการเก็บข้อมูลผลการศึกษาพบว่า ปัจจุบันเทศบาลนนทบุรี เผชิญกับการรับการแพร่ระบาดของโรคติดเชื้อไวรัสโคโรนา 2019 ทำให้มีการใช้งบประมาณไม่ตรงตามเป้าหมายในบางกองงาน กล่าวคือ เมื่อมีการระบาดของโรคทำให้ต้องมีการโอนงบประมาณจากกองงานที่ไม่สามารถดำเนินงานตามแผนงบประมาณเดิมไปสู่กองงานที่มีความจำเป็นต้องใช้งบประมาณในวงเงินที่สูงจาก และจากสภาพเศรษฐกิจที่เกิดจากการแพร่ระบาดของโรคติดเชื้อไวรัสโคโรนา 2019 ทำให้การจัดเก็บภาษีลดน้อยลงไม่เป็นไปตามเป้าหมาย ทำให้ส่งผลกระทบต่อกระบวนการบริหารงบประมาณของเทศบาล ซึ่งแสดงให้เห็นว่าการบริหารงานงบประมาณของเทศบาลนครนนทบุรีจะต้องเผชิญกับสภาวะความไม่แน่นอนทั้งจากปัจจัยภายในและภายนอกองค์การ ก่อให้เกิดปัญหาและอุปสรรคในการบริหารงบประมาณสำหรับแนวทางการดำเนินงานและสภาพการณ์ในปัจจุบันของการนำแนวคิดการบริหารงบประมาณแบบมุ่งเน้นผลงานตามยุทธศาสตร์มาประยุกต์ใช้ในการบริหารงบประมาณของเทศบาลนครนนทบุรี พบว่า เทศบาลนครนนทบุรีได้มีการนำแนวคิดการบริหารงบประมาณแบบมุ่งเน้นผลงานตามยุทธศาสตร์มาใช้ในการบริหารงบประมาณของเทศบาลเพื่อใช้เป็นกรอบในการกำกับการใช้จ่ายเงิน ตามหลักการรักษาเสถียรภาพการพัฒนาทางเศรษฐกิจอย่างยั่งยืนและความเป็นธรรมในสังคม โดยมีการกำหนดแผนงานดำเนินโครงการให้สอดคล้องกับการทำงาน บริบททางสังคม และความต้องการของประชาชนเพื่อให้เกิดประโยชน์สูงสุด โดยผลการศึกษาพบว่า ปัจจัยที่ทำให้การบริหารงบประมาณของเทศบาลนนทบุรีเกิดประสิทธิผลมากที่สุด 3 อันดับ ได้แก่ 1) การมอบอำนาจการบริหารจัดการงบประมาณ 2) หลักธรรมาภิบาล และ 3) ผลสำเร็จตามเป้าหมายเชิงยุทธศาสตร์ ในส่วนของประสิทธิผลการบริหารงบประมาณของเทศบาลนนทบุรี พบว่า เทศบาลนครนนทบุรีนั้นได้มีการกำหนดค่าเป้าหมายซึ่งเป็นทั้งเชิงคุณภาพและเชิงประมาณ โดยที่ผ่านมา เทศบาลนครนนทบุรี มีการใช้ทรัพยากรและงบประมาณให้เกิดประสิทธิภาพ ความคุ้มค่า และเป็นไปตามเป้าหมายและผลสัมฤทธิ์ตามที่กำหนด และเทศบาลนครนนทบุรียังมีการติดตามการใช้งบประมาณ เพื่อให้การบริหารงานงบประมาณประสบความสำเร็จ นอกจากนี้ที่ผ่านมาเทศบาลนครนนทบุรียังได้มีการจัดสรรงบประมาณของเทศบาลให้เป็นไปตามความต้องการอย่างแท้จริงของประชาชนตามหลักความถูกต้อง เป็นธรรม และในส่วนของรายจ่ายเทศบาลได้มีการพิจารณาตั้งจ่ายไว้ตามความจำเป็นและความต้องการของท้องถิ่น โดยถือหลักประหยัด คุ้มค่า และมุ่งนำประโยชน์สู่ประชาชนให้มากที่สุด เพื่อความเจริญ ก้าวหน้าและความผาสุกของประชาชนเป็นสำคัญ
DOI: 10.21233/3amm-rr56
title: Stropnická cesta pollen surface sample dataset

description: Raw data for the Stropnická cesta pollen surface sample dataset obtained from the Neotoma Paleoecology Database.